section_heading: Vojna karijera
paragraph_text: Richard von Pawelsz rođen je 7. prosinca 1872. u Stadeu. U prusku vojsku stupio je kao kadet 1891. godine nakon čega je služio u raznim vojnim jedinicama pruske vojske. Od 1899. do 1902. pohađa Prusku vojnu akademiju nakon čega je unaprijeđen u satnika. Od travnja 1905. služi u stožeru IV. korpusa, da bi u siječnju 1907. postao zapovjednikom 4. donjošleske pukovnije. U rujnu 1911. Pawelsz je unaprijeđen u čin bojnika, te kao stožerni časnik služi u stožeru 27. pješačke divizije. U rujnu 1913. premješten je u stožer Glavnog inspektorata poljske artiljerije pri Glavnom stožeru, te na tom mjestu dočekuje i početak Prvog svjetskog rata.